
Ίδρυση Πρεσβείας στο ΒΑΚΒΑϋΟδ, χωρίς τη δημιουργία νέων θέ¬ 
σεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 3 του άρθρου 17 του νόμου 419/76 «περί Ορ¬ 
γανισμού του Υπουργείου Εξωτερικών» (ΦΕΚ 221, τ.Α.). 

2. Την παράγραφο 5 του άρθρου 24 του νόμου 1558/1985 «Κυ¬ 
βέρνηση και κυβερνητικά όργανα» (ΦΕκ 137, τ.Α). 

3. Την κοινή απόφαση του Πρωθυπουργού και του Υπουργού Οι¬ 
κονομικών με αριθμό 2389/13.2.1987 «Ανάθεση αρμοδιοτήτων 
στον Υφυπουργό Οικονομικών» (ΦΕΚ 81, τ.Β). 

4. Τη γνωμοδότηση του Συμβουλίου της Επικράτειας με αριθμό 
602/1987 μετά από πρόταση των Υπουργών Προεδρίας της Κυ¬ 
βέρνησης, Εξωτερικών και του Υφυπουργού Οικονομικών, αποφα¬ 
σίζουμε: 

Άρθρο μόνο 

Ιδρύεται Πρεσβεία στο ΒΑΚΒΑϋΟδ, χωρίς τη δημιουργία νέων 
θέσεων. 

Στον Υπουργό Εξωτερικών αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 8 Φεβρουάριου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΟΝ 

ΑΠΟΣΤΟΛΟΣ ΚΑΚΛΑΜΑΝΗΣ ΚΑΡΟΛΟΣ ΠΑΠΟΥΛΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΣΠΥΡΟΣ ΚΑΛΟΥΔΗΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 70α 

Προστασία των εργαζομένων που εκτίθενται σε αμίαντο κατά την ερ¬ 
γασία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των πραγράφων 1 και 3 του άρθρου 1 του Ν. 
1338/83 «Εφαρμογή του Κοινοτικού Δικαίου» (ΦΕΚ 34 Α/ 
17.3.1983) όπως τροποποιήθηκε με το άρθρο 6 του Ν. 1440/84 
«Συμμετοχή της Ελλάδος στο Κεφάλαιο στα αποθεματικά και στις 
προβλέψεις της Ευρωπαϊκής Τράπεζας Επενδύσεων, στο Κεφάλαιο 
της Ευρωπαϊκής Κοινότητος Άνθρακος και Χάλυβος και του Οργα¬ 
νισμού Εφοδιασμού ΕΥΡΑΤΟΜ» (ΦΕΚ 70 Α/21.5.84). 

2. Τις διατάξεις των άρθρων 29 και 36 και των παραγράφουν 3 
του άρθρου 1 και 2 του άρθρου 14 του Ν. 1568/85 «Υγιεινή και 
Ασφάλεια των Εργαζομένων» (ΦΕΚ 177/Α/18.10.85). 

3. Τις διατάξεις του ν. 1558/85 «Κυβέρνηση και Κυβερνητικά 
Όργανα» (ΦΕΚ 137/26.7.85 τ.Α’). 

4. Την Οδηγία του Συμβουλίου της 19ης Σεπτεμβρίου 1983 για 
την προστασία των εργαζομένων από τους κινδύνους που οφείλονται 
στην έκθεσή τους στον αμίαντο κατά τη διάρκεια της εργασίας. 

5. Την αριθ. Υ 1321/25.9.1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Βιομηχα¬ 
νίας, Ενέργειας και Τεχνολογίας Κωνσταντίνου Παπαναγιώτου* 
(ΦΕΚ 531 /Β/30.9.1987). 

6. Την αριθμ. Α 9211/ΔΙΟΝΟΣΕ 1737/3.12.87 Κοινή Από¬ 
φαση του Πρωθυπουργού και Υπουργού Εθνικής Οικονομίας «Ανά¬ 
θεση αρμοδιοτήτων στους Υφυπουργούς Εθνικής Οικονομίας» (ΦΕΚ 
702/τ.Β/4.12.1987). 

7. Την με αριθμ. 10/4.5.87 γνώμη του Συμβουλίου Υγιεινής 
και Ασφάλειας της Εργασίας. 

8. Την με αριθμ. 522/1987 γνωμοδότηση του Συμβουλίου Επι¬ 
κράτειας μετά από πρόταση των Υπουργών Εργασίας, Υγείας, Πρό¬ 
νοιας και Κοινωνικών Ασφαλίσεων, Αναπληρωτή Υπουργού Βιομη¬ 
χανίας, Ενέργειας και Τεχνολογίας και του Υφυπουργού Εθνικής 
Οικονομίας, αποφασίζουμε: 

ΚΕΦΑΛΑΙΟ Α’ 

Γενικές διατάξεις 

Άρθρο 1 

Πεδίο εφαρμογής 

1. Το παρόν Π.Δ/γμα εφαρμόζεται σε επιχειρήσεις και εκμεταλ¬ 
λεύσεις ή τμήματά τους του άρθρου 1 του νόμου 1568/85 «Υγιεινή 
και Ασφάλεια των Εργαζομένων», στις οποίες διενεργούνται έργα- 

αίες κατά τη διάρκεια των οποίων οι εργαζόμενοι εκτίθενται ή ενδέ¬ 
χεται να ούν σε αμίαντο. 

Ως «αμίαντος» νοείται οποιοδήποτε από τα παρακάτω ινώδη πυ- 
ριτικά ορυκτά: 

- ακτινόλιθος αριθ. μητρώου 77536-66-4 (*) του ΟΗΕΜΙΟΑΕ 
ΑΒ5ΤΚΑ0Τ δΕΒνίΟΕ (0Α5), 

- αμοσίτης ή γρυνερίτης αριθ. μητρώου 12172-73-5 (*) του ΟΑδ, 

- ανθοφυλλίτης αριθ. μητρώου 77536-67-5 (*) του ΟΑδ, 

- κροκιδόλιθος αριθ. μητρώου 12001-28-4 του ΟΑδ, 

- τρεμολίτης αριθ. μητρώου 77536-68-6 (*) του ΟΑδ, 

- χρυσότιτλος αριθ. μητρώου 12001-29-5 του ΟΑδ, 

και κάθε μίγμα που αποτελείται από ένα ή περισσότερα από αυτά. 

2. Για την εφαρμογή του παρόντος Π.Δ/τος επεκτείνεται ο ν. 
1568/85 «Υγιεινή και Ασφάλεια των Εργαζομένων» στις επιχειρή¬ 
σεις: 

- εκρηκτικών υλών, 

- καθαρά αλιευτικές, 

- χερσαίων μεταφορών. * 

ΚΕΦΑΛΑΙΟ Β' 

Γενικές υποχρεώσεις επιχειρήσεων 
Άρθρο 2 

Γενικές υποχρεώσεις εργοδοτών 

1. Οι εργοδότες των επιχειρήσεων που αναφέρονται στο άρθρο 1, 
έχουν την υποχρέωση να προβούν στις πιο κάτω ενέργειες: 

- μετρήσεις του αμίαντου στον αέρα του χώρου εργασίας (έλεγχος 
περιβάλλοντος), 

- τήρηση γενικών μέτρων πρόληψης (τεχνικών και οργανωτι¬ 
κών), 

- γενική ενημέρωση των εργαζομένων. 

2. Οι μετρήσεις που αναφέρονται στην προηγούμενη παράγραφο 
αποσκοποϋν στην εκτίμηση του κινδύνου για τους εργαζόμενους, οι 
οποίοι εκτίθενται σε αμίαντο κατά την εργασία τους. Τα αποτελέ¬ 
σματα των μετρήσεων αυτών καθορίζουν το εύρος των μέτρων που 
θα ληφθούν στη συνέχεια σύμφωνα με τις απαιτήσεις του άρθρου 6 
του παρόντος Π.Δ/τος. 

3. Ο τόπος, ο χρόνος, το είδος των μετρήσεων κατά τον έλεγχο 
περιβάλλοντος και γενικά κάθε πρόβλημα που είναι δυνατόν να προ¬ 
κόψει ανάλογα με τη φύση και τις συνθήκες εργασίας, αποτελεί αντι¬ 
κείμενο διαβούλευσης μεταξύ εργοδότη και της επιτροπής υγιεινής 
και ασφάλειας της εργασίας ή του αντιπροσώπου των εργαζομένων, 
σύμφωνα με τις διατάξεις του Ν. 1568/85. Όπου δεν υπάρχει τέ¬ 
τοια επιτροπή ή αντιπρόσωπος η διαβούλευση γίνεται με τους ίδιους 
τους εργαζόμενους. 

4. Τα αποτελέσματα των μετρήσεων κοινοποιούνται στην επι¬ 
τροπή υγιεινής και ασφάλειας της εργασίας ή στον αντιπρόσωπο για 
την υγιεινή και ασφάλεια της εργασίας ή στους εργαζόμενους. 

5. Η εκτίμηση του κινδύνου αναθεωρείται με νέες μετρήσεις, όταν 
υπάρχουν λόγοι να θεωρηθεί ανακριβής ή όταν έχει γίνει ουσιαστική 
μεταβολή στην εργασία, που αναμένεται να επηρεάσει σημαντικά 
την έκθεση των εργαζομένων στον αμίαντο. 

Άρθρο 3 

Μέτρηση αμιάντου στον αέρα 
(έλεγχος περιβάλλοντος) 

1. Η μέτρηση αμιάντου στον αέρα του χώρου εργασίας διενεργεί- 
ται με μέτρηση της έκθεσης κάθε εργαζόμενου σε αμίαντο. Έκθεση 
σε αμίαντο θεωρείται η έκθεση του εργαζόμενου σε αιωρούμενες στον 
αέρα ίνες αμιάντου και εκφράζεται σε ίνες ανά κυβικό εκατοστόμετρο 
αέρα (ίνες/οιη 3 αέρα). 

Για τη μέτρηση της έκθεσης σε αμίαντο «ίνα αμιάντου» θεωρείται 
κάθε σωματίδιο μήκους τουλάχιστον πέντε μικρομέτρων (5μηι) δια¬ 
μέτρου μικρότερης των τριών μικρομέτρων (3μπ>) και σχέσεως μή¬ 
κους προς διάμετρο μεγαλύτερης από 3:1. 

2. Για τη μέτρηση του αμιάντου λαμβάνεται δείγμα από τον αέρα 
που εισπνέει ο εργαζόμενος (δειγματοληψία). Το δείγμα αναλύεται 
για να καθορισθεί η ποσότητα του αμιάντου που περιέχει (ανάλυση) 
και να υπολογισθεί η έκθεση του εργαζόμενου σε αμίαντο. 

Η δειγματοληψία και ανάλυση των δειγμάτων γίνονται από κα¬ 


τάλληλα εκπαιδευμένο προσωπικό και με κατάλληλα όργανα, σύμ¬ 
φωνα με τις τεχνικές προδιαγραφές και τις οδηγίες που περιέχονται 
στο Παράρτημα I αυτού του Π.Δ/τος. 

Η διάρκεια των δειγματοληψιών πρέπει, λαμβάνοντας υπόψη και 
τις απαιτήσεις του σημείου 5γ του Παραρτήματος I, να επιτρέπει τον 
προσδιορισμό, άμεσα με τη μέτρηση ή έμμεσα με υπολογισμό, της 
μέσης χρονικά σταθμισμένης έκθεσης του εργαζόμενου σε αμίαντο 
για μια περίοδο αναφοράς 8 ωρών (μία βάρδια). 

3. Όλες οι μετρήσεις πρέπει να είναι αντιπροσωπευτικές της έκθε¬ 
σης των εργαζομένων σε αμίαντο στον αέρα και για το σκοπό αυτό 
γίνονται, κατά το δυνατόν, με «ατομικές» δειγματοληψίες. Κατά τις 
μετρήσεις λαμβάνεται υπόψη η φύση των εργασιών που εκτελούνται 
καθώς επίσης και οι συνθήκες και η διάρκεια έκθεσης των εργαζομέ¬ 
νων. 

4. Όταν υπάρχει ομάδα εργαζομένων που εκτελούν τις ίδιες ή 
παρόμοιες εργασίες στον ίδιο χώρο και κάτω από τις ίδιες συνθήκες, 
τότε είναι δυνατόν να γίνει μέτρηση σε ένα (1) τουλάχιστον για κάθε 
δέκα (10) εργαζόμενους, που ανήκουν στην ίδια ομάδα, ώστε να 
εκτιμηθεί η έκθεσή του, η οποία θεωρείται ότι είναι ίδια και για τους 
υπόλοιπους εργαζόμενους. 

Άρθρο 4 

Γενικά μέτρα πρόληψης 
(τεχνικά και οργανωτικά) 

Ο εργοδότης οφείλει να παίρνει όλα τα απαραίτητα οργανωτικά 
και τεχνικά μέτρα, ώστε να αποφεύγεται ή να ελαχιστοποιείται η έκ¬ 
θεση των εργαζομένων σε αμίαντο, όσο είναι πρακτικά δυνατόν. Σε 
κάθε περίπτωση η έκθεση πρέπει να διατηρείται σε επίπεδο κατώ¬ 
τερο εκείνου, που ορίζεται από τις οριακές τιμές έκθεσης του άρθρου 
12 του παρόντος, με τη λήψη των κατάλληλων κάθε φορά προληπτι¬ 
κών μέτρων από τα αναφερόμενα παρακάτω: 

Α. Γενικά μέτρα 

1. Η ποσότητα αμιάντου που χρησιμοποιείται σε κάθε περίπτωση, 
πρέπει να περιορίζεται στην ελάχιστα αναγκαία ποσότητα. Ιδιαίτερα 
η χρήση του κροκιδόλιθου πρέπει να αποφεύγεται κατά το δυνατόν, 
και να επιδιώκεται η αντικατάστασή του από άλλα υλικά λιγότερο 
επικίνδυνα, όσο αυτό είναι πρακτικά εφικτό. 

2. Ο αριθμός των εργαζομένων που εκτίθενται ή είναι δυνατόν να 
εκτεθούν σε αμίαντο καθώς και ο χρόνος έκθεσής τους πρέπει να πε¬ 
ριορίζεται από απολύτως αναγκαία όρια. 

3. Κατ’ αρχήν πρέπει να σχεδιάζονται μέθοδοι και διαδικασίες ερ¬ 
γασίας ώστε να μην απελευθερώνεται σκόνη αμιάντου στην ατμό¬ 
σφαιρα. Αν τούτο δεν είναι πρακτικά δυνατόν να επιτευχθεί, η σκόνη 
πρέπει να δεσμεύεται όσο το δυνατόν πλησιέστερα στο σημείο εκπο¬ 
μπής της.. 

4. Ο αμίαντος ή μίγματα που περιέχουν ελεύθερο αμίαντο πρέπει 
να αποθηκεύονται και να μεταφέρονται στους χώρους εργασίας, 
μέσα σε κατάλληλες κλειστές συσκευασίες, επισημασμένες σύμφωνα 
με τις διατάξεις του άρθρου 15. 

5. Ο χειρονακτικός χειρισμός του αμίαντου πρέπει να αποφεύγε¬ 
ται, εκτός αν τούτο είναι αδύνατο από τη φύση της εργασίας, οπότε 
πρέπει να λαμβάνονται και ειδικά μέτρα ατομικής προστασίας. 

6. Απαγορεύεται η εφαρμογή του αμίαντου με τη μέθοδο του ψε¬ 
κασμού (5ΡΒΑΥ). 

7. Όλα τα απορρίμματα των εργασιών που περιέχουν αμίαντο 
πρέπει να συλλέγονται και να απομακρύνονται από το χώρο εργα¬ 
σίας το συντομότερο δυνατόν, μέσα σε κατάλληλες κλειστές συσκευα¬ 
σίες με ειδική επισήμανση, σύμφωνα με το άρθρο 15. 

Β. Πρόσθετα τεχνικά μέτρα 

1. Όσο είναι τεχνικά δυνατό οι διάφορες κατεργασίες ή χρήσεις 
του αμιάντου πρέπει να διενεργούνται με υγρές μεθόδους, ώστε να 
περιορίζεται στο ελάχιστο η δημιουργία και διασπορά σκόνης στο πε¬ 
ριβάλλον. 

2. Η αφαίρεση του αμιάντου ή των πρώτων υλών που περιέχουν 
ελεύθερο αμίαντο από τους σάκκους ή δοχεία συσκευασίας κατά την 
οποία είναι δυνατή η διασπορά του στο περιβάλλον, πρέπει να διενερ- 
γείται, όσο είναι πρακτικά δυνατό σε κατάλληλα κλειστά τμήματα με 
ισχυρό τοπικό εξαερισμό, ώστε να αποφεύγεται η διαφυγή σκόνης 
στο περιβάλλον. 

3. Ο αέρας που εισάγεται στους χώρους εργασίας, κατά τη λει- 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


265 


τουργία συστήματος γενικού εξαερισμού για την ανανέωση του αέρα 
του εργασιακού περιβάλλοντος, πρέπει να είναι κατά το δυνατόν 
απαλλαγμένος από ίνες αμιάντου, ώστε να αποφεύγεται η επιβά¬ 
ρυνση του εργασιακού περιβάλλοντος. 

4. Η σκόνη αμίαντου που δεσμεύεται από τα συστήματα εξαερι- 
σμού, πρέπει να συλλέγεται σε κλειστά συστήματα φίλτρων και να μη 
διαχέεται στο εργασιακό περιβάλλον. 

5. Όλα τα κτίρια, οι εγκαταστάσεις και ο εξοπλισμός που χρησι¬ 
μοποιούνται για την αποθήκευση ή την κατεργασία του αμιάντου, 
πρέπει να καθαρίζονται και να συντηρούνται αποτελεσματικά και τα¬ 
κτικά. Ειδικότερα: 

α) Ο καθαρισμός πρέπει να διενεργείται, όσο είναι πρακτικά δυ¬ 
νατό, με κατάλληλο σύστημα δημιουργίας κενού ή άλλη κατάλληλη 
μέθοδο, ώστε να αποτρέπεται η δημιουργία και διασπορά σκόνης 
αμιάντου στο περιβάλλον. 

β) Όταν τούτο δεν είναι πρακτικά δυνατό να εφαρμοσθεί, πρέπει 
οι εργαζόμενοι που εκτελούν τον καθαρισμό να είναι εφοδιασμένοι με 
κατάλληλο ατομικό προστατευτικό εξοπλισμό. Άλλοι εργαζόμενοι 
απαγορεύεται να υπάρχουν στον χώρο κατά τη διάρκεια του καθαρι¬ 
σμού. 

Άρθρο 5 

Γενική ενημέρωση εργαζομένων 

Σε κάθε δραστηριότητα του άρθρου 1, ο εργοδότης πρέπει να λαμ¬ 
βάνει όλα τα μέτρα, ώστε οι εργαζόμενοι στην επιχείρηση να πληρο¬ 
φορούνται κατά την πρόσληψή τους και στη συνέχεια σε τακτικά χρο¬ 
νικά διαστήματα γραπτά και προφορικά: 

α) τους πιθανούς κινδύνους για την υγεία από την έκθεση σε αμία¬ 
ντο, 

β) τα μέτρα υγιεινής που πρέπει να τηρούνται στα οποία περιλαμ¬ 
βάνεται και η αποχή από το κάπνισμα, 

γ) τις προφυλάξεις που πρέπει να λαμβάνονται όσον αφορά τη 
χρήση κατάλληλου ατομικού προστατευτικού εξοπλισμού και ενδυ¬ 
μάτων, 

δ) τα οργανωτικά, τεχνικά ή άλλα μέτρα που λήφθηκαν και απο¬ 
σκοπούν στην ελαχιστοποίηση της έκθεσης σε αμίαντο, 

ε) τις διατάξεις αυτού του Π.Δ/τος. 

ΚΕΦΑΛΑΙΟ Γ 

Εργασίες με αμίαντο όπου πρέπει να εφαρμόζονται 
πρόσθετα μέτρα προστασίας 

Άρθρο 6 

Όρια δράσης - Πρόσθετα μέτρα προστασίας 

1. Αν από τις μετρήσεις που προβλέπονται στο άρθρο 2 παρ. 2 
διαπιστωθεί ότι, χωρίς τη χρήση ατομικού προστατευτικού εξοπλι¬ 
σμού, η έκθεση των εργαζομένων σε αμίαντο, μετρούμενη ή υπολο¬ 
γιζόμενη σαν μέση χρονικά σταθμισμένη τιμή για οκτάωρη ημερή¬ 
σια εργασία, βρίσκεται σε επίπεδα ίσα ή μεγαλύτερα από: 

-0,25 ίνες/0Μ 3 για εργασίες με καθημερινή έκθεση σε αμίαντο ή 

- μία αθροιστική δόση 15 ινοημερών/ΟΜ 3 επί 3 μήνες για εργα¬ 
σίες με αμίαντο που δεν επαναλαμβάνονται καθημερινά 

οι εργοδότες έχουν την υποχρέωση, εκτός των μέτρων του Κεφα¬ 
λαίου Β' του παρόντος, να εφαρμόσουν και τα παρακάτω: 

- γνωστοποίηση εργασιών 

- τακτικό έλεγχο του περιβάλλοντος 

- επίβλεψη της υγείαις της εργαζομένων 

- ειδικά μέτρα πρόληψης 

- ειδική ενημέρωση 

που προβλέπονται οιντϊστοιχα στα άρθρα 7, 8, 9, 10 και 11 αυτού 
του Κεφολαίου, και 

- τήρηση αρχείου και ιατρικών φακέλλων όπως οιναφέρεται στο 
άρθρο 16 του Κεφολαίου Ε'. 

Τα ανωτέρω αναφερόμενα επίπεδα έκθεσης των εργαζομένων σε 
αμίοιντο, η υπέρβαση των οποίων καθιστά υποχρεωτική τη λήψη 
των πρόσθετων μέτρων προστασίοις, κολούνται εφεξής όρια δράσης. 

2. Στις παραπάνω επιχειρήσεις οι αιναγκαίες μετρήσεις, η αξιολό¬ 
γηση των αποτελεσμάτων, η τήρηση αρχείων και φακέλων διενερ- 
γούνται με μέριμνα του τεχνικού ασφάλειας και του γιατρού εργα¬ 


σίας. 

3. Ο νόμος 1568/85 «Υγιεινή και ασφάλεια των εργαζομένων» 
επεκτείνεται σε όλες τις επιχειρήσεις της παρ. 1 ανεξαρτήτως αριθ¬ 
μού εργαζομένων, σε ότι αφορά την υποχρέωση απασχόλησης για¬ 
τρού εργασίοις της επιχείρησης. 

Άρθρο 7 

Γνωστοποίηση εργασιών 

1. Κάθε εργοδότης, της παραγράφου 1 του άρθρου 6 του παρό¬ 
ντος, υποχρεούται να γνωστοποιεί έγγραφα στην αρμόδια Επιθεώ¬ 
ρηση Εργασίοις τα παρακάτω: 

α) την επωνυμία της επιχείρησης και την διεύθυνση ή τις διευθύν¬ 
σεις όπου εκτελεί εργασίες, 

β) τον αριθμό των εργαζομένων στην επιχείρηση συνολικά και 
κατά στάδιο παραγωγικής διαδικασίας ή εργασίας, όπου χρησιμο¬ 
ποιείται αμίαντος, 

γ) τον τύπο και την ποσότητα του χρησιμοποιούμενου αμίοιντου ή 
των υλικών που περιέχουν αμίοιντο και των παραγομένων προϊό¬ 
ντων, 

δ) σύντομη περιγραφή της εργασίας ή των μεθόδων της παραγω¬ 
γικής διαδικασίοις και των μέτρων προφύλοιξης και πρόληψης, σε ότι 
αφορά τις εργασίες όπου χρησιμοποιείται αμίοιντος. 

2. Αν μετά από αυτή τη γνωστοποίηση ακολουθήσει σημαντική 
ολλαγή στα παραπάνω στοιχεία, ο εργοδότης υποχρεούται να κάνει 
νέα γνωστοποίηση στην Επιθεώρηση Εργασίας, εντός ενός μηνός 
από τη σημειωθείσα ολλαγή. 

3. Η Επιτροπή Υγιεινής και Ασφάλειοις της Εργασίοις ή ο οιντι- 
πρόσωπος των εργαζομένων για την υγιεινή και ασφάλεια ή, όπου 
δεν υπάρχουν αυτοί, οι εργαζόμενοι στην επιχείρηση μπορούν να ενη¬ 
μερώνονται για τα στοιχεία που περλαμβάνονται στις γνωστοποιή¬ 
σεις αυτές. 

Άρθρο 8 

Τακτικός έλεγος περιβάλλοντος 

1. Κάθε εργοδότης της παρ. 1 του άρθρου 6 του παρόντος διενερ¬ 
γεί τακτικό έλεγχο του περιβάλλοντος κάθε τρεις μήνες τουλάχιστον 
με τους όρους του άρθρου 3 και με τις τεχνικές προδιαγραφές και 
οδηγίες που αναφέρει το Παράρτημα I. 

Εκτός από τους τακτικούς ελέγχους διενεργούνται και έκτακτοι 
έλεγχοι κάθε φορά που αλλάζουν ουσιαστικά οι συνθήκες εργασίας 
και έκθεσης των εργαζομένων, λόγω τεχνικών αλλαγών στην παρα¬ 
γωγική διαδικασία. 

2. Η ελάχιστη συχνότητα του ελέγχου του περιβάλλοντος που 
προβλέπεται στην παράγραφο 1 μπορεί, εφόσον δεν έχει επέλθει ου¬ 
σιαστική μεταβολή στις συνθήκες εργασίοις και έκθεσης των εργαζο¬ 
μένων, να περιορίζεται μέχρι μία φορά το χρόνο οο» τα αποτελέσματα 
των δύο προηγουμένων ελέγχων δεν υπερβαίνουν το μισό των ορια¬ 
κών τιμών που ορίζονται στο ά. 

3. Η Επιτροπή Υγιεινής και Ασφάλειοις της Εργασίοις της επιχεί¬ 
ρησης ή ο οιντιπρόσωπος των εργαζομένων ή, όπου δεν υπάρχουν, οι 
ίδιοι οι εργαζόμενοι γνωμοδοτούν και γενικά συνεργάζονται στην 
εφαρμογή των διατάξεων αυτού του άρθρου. 

Άρθρο 9 

Επίβλεψη της υγείας των εργαζομένων 

1. Κάθε εργοδότης της παρ. 1 του άρθρου 6 του παρόντος υπο- 
χρεούται να παραπέμπει κάθε εργαζόμενο πριν από την έναρξη της 
έκθεσης σε αμίοιντο, σε χώρους εργασίας όπου έχει διαπιστωθεί 
υπέρβαση των ορίων δράσεως, σε ιατρική εξέταση για την εκτίμηση 
της κατάστασης της υγεϋχς του. 

Η εκτίμηση αυτή πρέπει να περλαμβάνει ειδική εξέταση του θώ¬ 
ρακα και διενεργείται σύμφωνα με τις αρχές και την πρακτική της 
ιατρικής και τις οδηγίες του Παραρτήματος II. 

Η ιατρική εξέταση επαναλαμβάνεται μια τουλάχιστον φορά κάθε 
τρία χρόνια για όσο διάστημα διαρκεί η έκθεση σε αμίοιντο, 

2. Αρμόδιος για την επίβλεψη της υγείας των εργαζομένων είναι 
ο γιατρός εργασίας της επιχείρησης ο οποίος, ανάλογα με τα αποτε¬ 
λέσματα της ιατρικής εξέτασης διατυπώνει τη γνώμη του σχετικά με 
τα ενδεχόμενα ατομικά προστατευτικά ή προληπτικά μέτρα που πρέ- 

πει να ληφθούν. 

Τα μέτρα αυτά μπορούν να περιλαμβάνουν ανάλογα με την περί¬ 
πτωση την αλλαγή της θέσης εργασίας ή και την απαγόρευση της 
έκθεσης του εργαζόμενου σε αμίαντο. 

Ο εργαζόμενος ή ο εργοδότης έχει δικαίωμα να ζητήσει από τον 
αρμόδιο γιατρό ή και από την αρμόδια Επιθεώρηση Εργασίας επα¬ 
νεκτίμηση των στοιχείων με βάση τα οποία κρίθηκε αναγκαία η 
λήψη των παραπάνω μέτρων. 

3. Ο γιατρός εργασίας της επιχείρησης πρέπει να παρέχει στους 
εργαζόμενους πληροφορίες και συμβουλές, όσον αφορά την εκτίμηση 
της κατάστασης της υγείας τους, η οποία μπορεί να γίνεται μετά το 
πέρας της απασχόλησής τους σε εργασίες στις οποίες είχαν εκτεθεί 
σε αμίαντο. 


Άρθρο 10 

Ειδικά μέτρα πρόληψης 

Στις επιχειρήσεις όπου διενεργούνται εργασίες στις οποίες διαπι¬ 
στώθηκε υπέρβαση του ορίου δράσης που αναφέρεται στο άρθρο 6, οι 
εργοδότες έχουν υποχρέωση να λαμβάνουν εκτός από τα μέτρα του 
άρθρου 4, και τα παρακάτω ειδικά μέτρα: 

1. Οι χώροι όπου διεξάγονται οι εργασίες αυτές: 

α) να μην είναι προσιτοί σε άλλους εργαζόμενους εκτός από εκεί¬ 
νους οι οποίοι πρέπει να εισέρχονται σ’ αυτούς, λόγω της εργασίας ή 
των καθηκόντων τους, 

β) να αποτελούν περιοχές όπου πρέπει να απαγορεύεται το κάπνι¬ 
σμα, 

γ) να είναι σαφώς οριοθετημένοι και να έχουν εμφανή σήμανση, 
όπως αυτό ορίζεται στο άρθρο 15 παρ. 1 του παρόντος. 

2. Να διευθετούνται κατάλληλοι χώροι, όπου οι εργαζόμενοι μπο¬ 
ρούν να τρώγουν και να πίνουν χωρίς κίνδυνο μόλυνσης από τον 
αμίαντο. 

3. Να τίθενται στη διάθεση των εργαζομένων κατάλληλα ενδύ¬ 
ματα εργασίας ή προστασίας και άλλα μέσα ατομικής προστασίας, 
ανάλογα με την περίπτωση. Τα ενδύματα εργασίας ή προστασίας 
παραμένουν στο χώρο της επιχείρησης. Είναι δυνατόν όμως να δίνο¬ 
νται για καθαρισμό σε επιχειρήσεις που διαθέτουν τον απαιτούμενο 
για το σκοπό αυτό εξοπλισμό και βρίσκονται έξω από τον χώρο της 
επιχείρησης. Στην περίπτωση αυτή η μεταφορά των ενδυμάτων 
εκτελείται σε κλειστά δοχεία ή σάκκους, τα οποία είναι επισημα- 
σμένα κατάλληλα, σύμφωνα με την παράγραφο 3 του άρθρου 15 του 
παρόντος, τα δε πρόσωπα που αναλαμβάνουν τον καθαρισμό ενημε¬ 
ρώνονται κατάλληλα από τον εργοδότη για τους ενδεχόμενους κιν¬ 
δύνους. 

4. Να παρέχονται στους εργαζόμενους ξεχωριστοί χώροι φύλαξης 
για τα ενδύματα εργασίας ή προστασίας αφενός και για τα κοινά εν¬ 
δύματα αφετέρου. 

5. Να παρέχονται στους εργαζόμενους κατάλληλες και επαρκείς 
εγκαταστάσεις υγιεινής, οι οποίες πρέπει να περιλαμβάνουν και 
ντους. 

6. Ο προστατευτικός εξοπλισμός να τοποθετείται σε καθορισμένο 
χώρο, να ελέγχεται και να καθορίζεται μετά από κάθε χρήση και να 
επιδιορθώνεται ή να αντικαθίσταται προτού χρησιμοποιηθεί πάλι. 

Άρθρο 11 

Ειδική ενημέρωση των εργαζομένων 

1. Η ειδική ενημέρωση είναι συμπληρωματική εκείνης του άρ¬ 
θρου 5 και παρέχεται στους εργαζόμενους σε επιχειρήσεις ή χώρους 
εργασίας στους οποίους από την εκτίμηση του άρθρου 2 διαπιστώ¬ 
θηκε υπέρβαση του ορίου δράσης. Η ενημέρωση αυτή περιλαμβάνει 
πληροφορίες σχετικές με: 

- τα αποτελέσματα των μετρήσεων της έκθεσης των εργαζομέ¬ 
νων σε αμίαντο κατά τον έλεγχο του περιβάλλοντος, 

- τα στατιστικά (όχι ονομαστικά) αποτελέσματα των ιατρικών 
εξετάσεων, 

-την σημασία των αποτελεσμάτων των μετρήσεων και εξετάσεων. 

2. Τα αποτελέσματα των ιατρικών εξετάσεων ανακοινώνονται 
ατομικά στον κάθε εργαζόμενο που αφορούν, από το γιατρό εργασίας 
της επιχείρησης. 

3. Τα μέλη της Επιτροπής Υγιεινής και Ασφάλειας της Εργασίας 
ή ο αντιπρόσωπος των εργαζομένων και οι ενδιαφερόμενοι εργαζό¬ 


μενοι ενημερώνονται, σε περίπτωση υπέρβασης των οριακών τιμών 
έκθεσης του άρθρου 12, για την υπέρβαση και τα αίτιά της και γνω- 
μοδοτούν σχετικά με τα μέτρα που πρέπει να ληφθούν ή σε επείγουσα 
περίπτωση ενημερώνονται για τα μέτρα που έχουν ήδη ληφθεί. 


ΚΕΦΑΛΑΙΟ Δ’ 

Οριακές τιμές έκθεσης και έλεγχος τήρησης 
Άρθρο 12 

Οριακές τιμές έκθεσης 

Καθορίζονται οι ακόλουθες οριακές τιμές έκθεσης: 

1. Για όλους τους τύπους αμιάντου, εκτός του κροκιδόλιθου, η 
χρονικά σταθμισμένη μέση τιμή συγκέντρωσης ινών αμιάντου, στον 
αέρα του χώρου εργασίας, στην οποία εκτίθενται οι εργαζόμενοι 
κατά τη διάρκεια οποιοσδήποτε 8ωρης ημερήσιας εργασίας μιας 
40ωρης εβδομαδιαίας εργασίας, δεν πρέπει να ξεπερνά την 1 ίνα 
ανά κυβικό εκατοστόμετρο αέρα (1 Ενα/ΕΜ 3 ). 

2. Για τον κροκιδόλιθο η χρονικά σταθμισμένη μέση τιμή συγκέ¬ 
ντρωσης ινών αμιάντου στον αέρα του χώρου εργασίας, στην οποία 
εκτίθενται οι εργαζόμενοι κατά τη διάρκεια οποιοσδήποτε 8ωρης 
ημερήσιας εργασίας μιας 40ωρης εβδομαδιαίας εργασίας, δεν πρέ¬ 
πει να ξεπερνά τις 0,5 ίνες ανά κυβικό εκατοστόμετρο αέρα (0,5 
ίν&ς/ΟΜ 3 ). 

3. Για μίγμα κροκιδόλιθου με άλλους τύπους αμιάντου η χρονικά 
σταθμισμένη μέση τιμή συγκέντρωσης ινών «αμιάντου, στον «αέρα του 
χώρου εργασίιχς, στην οποία εκτίθενται οι εργαζόμενοι κατά τη διιάρ- 
κεια οποιοσδήποτε 8ωρης ημερήσιιχς εργασίιχς μκχς 40ωρης εβδο¬ 
μαδιαίας εργασίιχς, δεν πρέπει να ξεπερνά την τιμή που υπολογίζεται 


απο τον τύπο 


«χ- βφ 
100 


ίνες/€Μ 3 ),όπου: 


α = ποσοστό (%) του κροκιδόλιθου που περιέχεται στο μίγμα 
β = ποσοστό (%) των «άλλων τύπων αμίαντου που περιέχονται στο 
μίγμα 

χ = οριακή τιμή έκθεσης σε κροκιδόλιθο (0,5 ίνες/ΟΜ 3 αέρα) 
ψ = οριακή τιμή έκθεσης σε «άλλους τύπους αμίιχντου (1 ίνα/ΟΜ 3 
αέρα). 


Άρθρο 13. 

Μέτρα σε περίπτωση υπέρβασης 
των οριακών τιμών έκθεσης σε αμίαντο 

1. 'Οταν κατά τον έλεγχο του περιβάλλοντος διαπιστώνεται σε 
ένα χώρο εργασίας υπέρβαση των οριακών τιμών έκθεσης, πρέπει να 
προσδιορίζεται η αιτία της υπέρβασης αυτής και να λαμβιάνονται το 
συντομότερο δυνατόν τα κατάλληλα επανορθωτικά μέτρα. 

Η εργασία στον παραπάνω χώρο μπορεί να συνεχιστεί μόνο <χν λη¬ 
φθούν κατάλληλα προφυλαχτικά μέτρα για την προστασία των εκεί 
εργαζομένων. 

2. Αμέσως μετά γίνεται νέος προσδιορισμός της έκθεσης σε αμία¬ 
ντο, ώστε να εξακριβωθεί η αποτελεσματικότητα των μέτρων που 
αναφέρονται στο πρώτο εδάφιο της παραγράφου 1. 

3. 0 γιατρός εργασίιχς και ο τεχνικός ασφ«άλει«χς, όπου υπάρχει, 
εισηγούνται τα προφυλαχτικά και εποινορθωτικά μέτρα που πρέπει 
να ληφθούν. 

4. Στην περίπτωση που η έκθεση δεν μπορεί εύλογα να περιορι- 
σθεί με «άλλα μέσα και είναι απαραίτητη η χρήση ατομικής προστα¬ 
τευτικής «αναπνευστικής συσκευής, η χρήση της συσκευής αυτής δεν 
επιτρέπεται να είναι μόνιμη και πρέπει να περιορίζεται για κάθε ερ¬ 
γαζόμενο, στον απολύτως αναγκαίο ελάχιστο χρόνο. 

5. Για ορισμένες δραστηριότητες κατά τις οποίες προβλέπεται 
υπέρβαση των οριακών τιμών και για τις οποίες δεν είναι εύλογα 
εφικτό να ληφθούν προληπτικά τεχνικά μέτρα για να περιορισθεί η 
συγκέντρωση ινών αμιάντου στον αέρα, ο εργοδότης ορίζει εκ των 
προτέρων τα μέτρα προστασίιχς των εργαζομένων κατά τις δραστη¬ 
ριότητες αυτές και ιδίως: 

- χορηγείται στους εργαζόμενους ένιχς κατιάλληλος «αναπνευστι¬ 
κός εξοπλισμός και «άλλος αναγκαίος ατομικός προστατευτικός εξο¬ 
πλισμός τον οποίο οφείλουν να φέρουν κατά την εργασία τους, 

- τοποθετούνται πινακίδες προειδοποίησης, σύμφωνα με το,άρθρο 

15 παρ. 2 του παρόντος. 

Πριν από τις δραστηριότητες αυτές ζητείται η γνώμη της επιτρο- 
πής υγιεινής και ασφάλειας της εργασίας της επιχείρησης ή του εκ¬ 
προσώπου για την υγιεινή και ασφάλεια ή, όπου δεν υπάρχουν, των 
ίδιων των εργαζομένων. 

Άρθρο 14. 

Ειδικές υποχρεώσεις εργοδοτών στις εργασίες κατεδάφισης 

Ο εργοδότης, ο οποίος αναλαμβάνει την εκτέλεση εργασιών κατε¬ 
δάφισης κτιρίων ή κατασκευών, που περιέχουν εύθρυπτα μονωτικά 
υλικά από αμίαντο, και απομάκρυνσης του αμίαντου ή των υλικών 
αυτών από κτίρια όπου ο αμίαντος μπορεί να απελευθερωθεί στον 
αέρα του χώρου εργασίας, οφείλει: 

α) να ζητεί σχετική έγκριση εκτέλεσης εργασιών από την αρμόδια 
Επιθεώρηση Εργασίας, στην οποία υποβάλει σχέδιο εργασίας. 

Στο σχέδιο εργασίας πρέπει να αναφέρονται όλα τα απαραίτητα 
προληπτικά μέτρα για την υγιεινή και ασφάλεια των εργαζομένων 
και ιδίως: 

- ότι ο αμίαντος ή τα υλικά που περιέχουν αμίαντο θα απομακρύ¬ 
νονται στο μέτρο που είναι πρακτικά δυνατό, πριν από την εφαρμογή 
των τεχνικών κατεδάφισης, 

— ότι θα χορηγείται κατάλληλος ατομικός προστατευτικός εξο¬ 
πλισμός, 

β) να χρησιμοποιεί κατά το δυνατόν, εξειδικευμένο προσωπικό, 
που να γνωρίζει τους κινδύνους και τα μέτρα προστασίας από αυ¬ 
τούς, 

γ) να τοποθετεί πινακίδες προειδοποίησης σύμφωνα με το άρθρο 
15 του παρόντος. 

Άρθρο 15. 

Σηματοδότηση χώρων εργασίας και συσκευασιών 

1. Οι χώροι, όπου διεξάγονται οι εργασίες της παραγράφου 1 του 
άρθρου 6 του παρόντος, πρέπει να έχουν εμφανή σήμανση, σύμφωνα 
με τις διατάξεις του Π. Δ/τος 422/1979 «Περί συστήματος σημα- 
τοδοτήσεως ασφαλείας εις τους χώρους εργασίας», και πινακίδες 
προειδοποίησης όπου αναγράφεται με γράμματα που διαβάζονται 
εύκολα: 

- ΑΜΙΑΝΤΟΣ 

- ΜΗΝ ΕΙΣΕΡΧΕΣΘΕ ΣΤΟ ΧΩΡΟ ΑΝ ΔΕΝ ΕΧΕΤΕ ΕΡΓΑΣΙΑ 

- Η ΕΙΣΠΝΟΗ ΣΚΟΝΗΣ ΑΜΙΑΝΤΟΥ ΕΙΝΑΙ ΕΠΙΚΙΝΔΤΝΗ 
ΓΙΑ ΤΗΝ ΥΓΕΙΑ 


εργαζομένων, τηρούνται τα βιβλία, οι ατομικοί ιατρικοί φάκελοι και 
οι κατάλογοι που προβλέπονται από το νόμο 1568/85 «Υγιεινή και 
ασφάλεια των εργαζομένων», όπου καταχωρούνται με ακρίβεια όλα 
τα στοιχεία των ελέγχων και εξετάσεων. 

Γ ια την τήρηση των στοιχείων αυτών μπορεί να εφαρμοσθεί το σύ- 
στημα τήρησης αρχείου το οποίο ακολουθεί η επιχείρηση ή εκμετάλ¬ 
λευση, αρκεί το σύστημα αυτό να εξασφαλίζει τη συστηματική και 
οργανωμένη καταχώρηση αλλά και την εύκολη και γρήγορη ανεύ¬ 
ρεση και αξιολόγησή τους. 

2. Η καταχώρηση των στοιχείων των ελέγχων του περιβάλλο¬ 
ντος θα περιλαμβάνει τουλάχιστον τα εξής: 

α. την ημερομηνία, τον αριθμό, τη θέση (ή το χώρο), τη διάρκεια 
κάθε δειγματοληψίας, τον τύπο της («ατομική» ή «στατική»), και το 
αν διενεργείται σε επίπεδο ομάδας, καθώς και τα ονοματεπώνυμα 
των αντίστοιχων εργαζομένων και το είδος της εργασίας, 

β. τον τύπο του οργάνου της δειγματοληψίας, το φορέα της ανά¬ 
λυσης των δειγμάτων και κάθε άλλο στοιχείο σχετικό με τη μέ¬ 
τρηση, 

γ. το αποτέλεσμα της μέτρησης και το εκτιμώμενο επίπεδο έκθε¬ 
σης για περίοδο αναφορά 8 ωρών, 

δ. στοιχεία και παρατηρήσεις σχετικά με τα τεχνικά ή άλλα μέτρα 
και μέσα πρόληψης, καθώς και με άλλους παράγοντες που χαρακτή¬ 
ριζαν τις συνθήκες εργασίας και έκθεσης των εργαζομένων σε αμία¬ 
ντο κατά τη διάρκεια της δειγματοληψίας και ήταν δυνατόν να επη¬ 
ρεάσουν το αποτέλεσμά της. 

3. Ο ατομικός ιατρικός φάκελος, συμπληρώνεται από τον υπεύ¬ 
θυνο γιατρό και περιλαμβάνει τα εξής τουλάχιστον στοιχεία: 

α. το ονοματεπώνυμο και το είδος της εργασίας του εργαζομένου 
β. τους λόγους για τους οποίους ασκείται η ιατρική επίβλεψη 
γ. της ημερομηνίας διενέργειας των ιατρικών εξετάσεων 
δ. τα αποτελέσματα των κλινικών και εργαστηριακών εξετάσεων 
και το φορέα που τις διενήργησε 
ε. την ερμηνεία των αποτελεσμάτων 

στ. τα αποτελέσματα των ελέγχων του περιβάλλοντος που αναφέ- 
ρονται στην ατομική έκθεση του εργαζόμενου σε αμίαντο 

ζ. τα στοιχεία από το ιατρικό και επαγγελματικό ιστορικό του ερ¬ 
γαζόμενου και 

η. τα μέτρα που λήφθηκαν με βάση τα αποτελέσματα των εξετά¬ 
σεων. 

4. Τα παραπάνω στοιχεία καταχωρούνται το συντομότερο δυνατό 
και πάντως μέσα σε 15 ημέρες από τη διενέργεια των αντίστοιχων 
ελέγχων και εξετάσεων. 

ΟΓ .. . . . 5. Ο ατομικός ιατρικός φάκελος διατηρείται για μια ελάχιστη πε- 

2. Οι χώροι, οπού προβλεπεται η εχει διαπιστωθεί υπέρβαση των ρίο δ 0 τριάντα (30) χρόνων από το τέλος της έκθεσης του εργαζόμε- 


οριακών τιμών έκθεσης σε αμίαντο, πρέπει να έχουν εμφανή σή¬ 
μανση, σύμφωνα με τις διατάξεις του Π. Δ/τος 422/1979 «Περί 
συστήματος σηματοδοτήσεως ασφαλείας εις τους χώρους εργασίας», 
και πινακίδες προειδοποίησης όπου αναγράφεται με γράμματα που 
διαβάζονται εύκολα: 

- ΑΜΙΑΝΤΟΣ 

- ΜΗΝ ΕΙΣΕΡΧΕΣΘΕ ΣΤΟ ΧΩΡΟ ΑΝ ΔΕΝ ΕΧΕΤΕ ΕΡΓΑΣΙΑ 
ΠΙΘΑΝΗ ΥΠΕΡΒΑΣΗ ΤΩΝ ΟΡΙΑΚΩΝ ΤΙΜΩΝ 

- Η ΕΙΣΠΝΟΗ ΣΚΟΝΗΣ ΑΜΙΑΝΤΟΥ ΕΙΝΑΙ ΕΠΙΚΙΝΔΥΝΗ 
ΓΙΑ ΤΗΝ ΥΓΕΙΑ 

3. Όλα τα δοχεία ή οι σάκκοι, που περιέχουν αμίαντο σαν πρώτη 
ύλη ή απορρίματα από εργασίες με αμίαντο ή ακόμη τα προς καθαρι¬ 
σμό ενδύματα των εργαζομένων, πρέπει να φέρουν σήμανση στην 
οποία να αναγράφεται με γράμματα που θα διαβάζονται εύκολα: 

- ΠΡΟΣΟΧΗ 

- ΠΕΡΙΕΧΕΙ ΑΜΙΑΝΤΟ 

- Η ΕΙΣΠΝΟΗ ΣΚΟΝΗΣ ΑΜΙΑΝΤΟΥ ΕΙΝΑΙ ΕΠΙΚΙΝΔΥΝΗ 
ΓΙΑ ΤΗΝ ΥΓΕΙΑ 

- ΤΗΡΕΙΤΕ ΤΙΣ ΟΔΗΓΙΕΣ ΑΣΦΑΛΕΙΑΣ 

ΚΕΦΑΛΑΙΟ Ε’ 

Τελικές διατάξεις 

Άρθρο 16. 

Τήρηση στοιχείων 

1. Στις επιχειρήσεις και εκμεταλλεύσεις στις οποίες διενεργείται 
τακτικός έλεγχος του περιβάλλοντος και επίβλεψη της υγείας των 


νου στην τελευταία επιχείρηση από το γιατρό εργασίας της. 

Αν ο εργαζόμενος αλλάξει εργοδότη, ο φάκελός του διαβιβάζεται 
στο γιατρό εργασίας της νέας απασχόλησης, μόνον ύστερα από σχε¬ 
τική αίτηση του εργαζόμενου. 

Σε περίπτωση συνταξιοδότησης του εργαζόμενου ή απασχόλησής 
του σε άλλη εργασία στην οποία δεν προβλέπεται γιατρός εργασίας ή 
διάλυσης της επιχείρησης ο φάκελος αποστέλλεται στον αρμόδιο 
ασφαλιστικό φορέα, ενώ, επίσης, αντίγραφο του φακέλου αποστέλ- 
λεται στις ιατρικές υπηρεσίες του ΚΥΑΕ του Υπουργείου Εργασίας, 
για ερευνητικούς σκοπούς. 

Αντίγραφο του ιατρικού φακέλου δίδεται και στον εργαζόαενο, τον 
οποίο αφορά, μετά την για οποιοδήποτε λόγο αποχώρησή του από 
την επιχείρηση. 

Άρθρο 17. 

Κυρώσεις 

1. Στους παραβάτες των διατάξεων του παρόντος προεδρικού δια¬ 
τάγματος επιβάλλονται, ανεξάρτητα από τις ποινικές κυρώσεις, οι 
διοικητικές κυρώσεις του άρθρου 33 του Ν. 1568/85 «Υγιεινή και 
ασφάλεια των εργαζομένων», όπως τροποποιήθηκαν με την παρ. 5 
του άρθρου 22 του Ν. 1682/87 «Μέσα και όργανα αναπτυξιακής 
πολιτικής Προγραμματικές Συμφωνίες και αναπτυξιακές συμβά¬ 
σεις, ένταξη επενδύσεων στα Μεσογειακά Ολοκληρωμένα προγράμ¬ 
ματα, τροποποίηση του Ν. 1262/1982, και άλλες διατάξεις» (ΦΕΚ 
14 Α/16.2.87). 

2. Στους παραβάτες, από πρόθεση ή αμέλεια, των διατάξεων του 
παρόντος προεδρικού διατάγματος επιβάλλονται οι ποινικές κυρώ- 

σεις του άρθρου 35 του Ν. 1568/85 «Υγιεινή χαι ασφάλεια των ερ¬ 
γαζομένων». 

3. Ο έλεγχος εφαρμογής του διατάγματος αυτού ανατίθεται στα 
αρμόδια όργανα του Υπουργείου Εργασίας. 

Άρθρο 18. 

Έναρξη ισχύος 

Η ισχύς του διατάγματος αυτού αρχίζει από τη δημοσίευσή του 
στην Εφημερίδα της Κυβερνήσεως. 

ΠΑΡΑΡΤΗΜΑ I 

Οδηγίες χαι τεχνικές προδιαγραφές για το 
περιβαλλοντικό έλεγχο (άρθρο 3 και άρθρο 8) 

1. Ο έλεγχος της έκθεσης των εργαζομένων σε αμίαντο στον αέρα 
πρέπει να εκτελείται με βάση πρόγραμμα δειγματοληψιών, που ετοι¬ 
μάζεται αφού προηγουμένως έχουν συλλεγεί επαρκή στοιχεία και 
πληροφορίες σχετικά με: 

- τις εγκαταστάσεις και το μηχανικό εξοπλισμό που χρησιμοποιού¬ 
νται στην παραγωγική διαδικασία, περιλαμβανόμενων των συστη¬ 
μάτων εξαερισμού 

- το είδος, τη σύνθεση και τη μορφή των κατεργαζόμενων υλών και 
των παραγομένων προϊόντων 

- τις μεθόδους παραγωγής και οργάνωσης της εργασίας 

- τα μέτρα υγιεινής και ασφάλειας που έχουν ληφθεί στην επιχεί- 
ρηση 

- την εργασία κάθε εργαζόμενου (φύση της εργασίας, ωράριο, διάρ¬ 
κεια και συνθήκες έκθεσης κ.ά.). 

2. Για να είναι οι μετρήσεις αντιπροσωπευτικές της έκθεσης των 
εργαζομένων σε αμίαντο στον αέρα πρέπει, κατά το δυνατόν να διε- 
νεργούνται με «ατομικές» δειγματοληψίες, κατά τις οποίες το όρ¬ 
γανο δειγματοληψίας (δειγματολήπτης) τοποθετείται πάνω στον ερ¬ 
γαζόμενο και φέρεται απ’ αυτόν κατά τη διάρκεια της εργασίας. Η 
θήκη του φίλτρου προσαρμόζεται σε κατάλληλο σημείο κοντά στο 
πρόσωπο του εργαζόμενου, ώστε το στόμιο εισόδου του αέρα να βρί¬ 
σκεται μέσα στη «ζώνη αναπνοής» του, δηλαδή μέσα σε ένα νοητό 
ημισφαίριο με ακτίνα 30 ΓΜ που εκτείνεται μπροστά από το πρό¬ 
σωπο του εργαζόμενου και έχει κέντρο το μέσο της γραμμής που 
συνδέει τα αυτιά του. 

3. Εκτός των «ατομικών» και συμπληρωματικά με αυτές μπο¬ 
ρούν να διενεργούνται και «στατικές» δειγματοληψίες, για τη μέ¬ 
τρηση της συγκέντρωσης ινών αμιάντου στον αέρα σε ορισμένες θέ¬ 
σεις ή χώρους εργασίας (π.χ. για τον έλεγχο πιθανών διαφυγών σκό¬ 
νης για ορισμένα μηχανήματα ή τον εντοπισμό των πιο επικίνδυνων 
θέσεων εργασίας). Στην περίπτωση αυτή ο δειγματολήπτης τοποθε¬ 
τείται στην αντίστοιχη θέση, όπου παραμένει σταθερά κατά τη διάρ¬ 
κεια της δειγματοληψίας. 

4. Βασικά εξαρτήματα ενός δειγματολήπτη: 

- φορητή αντλία με ενσωματωμένη αναφορτιζόμενη μπαταρία και 
ενσωματωμένο ή εξωτερικό μηχανισμό ομαλοποίησης της ροής 

- θήκη φίλτρου οίνοικτού τύπου, με κυλινδρικό τοίχωμα που προε¬ 
ξέχει από την επιφάνεια του φίλτρου 33 μέχρι 44 ΜΜ και αφήνει 
εκτεθειμένη κυκλική ζώνη του φίλτρου διαμέτρου τουλάχιστον 20 
ΜΜ 

- φίλτρο τύπου μεμβράνης, αποτελούμενο από μίγμα εστέρων κυτ¬ 
ταρίνης ή νιτροκυτταρίνης με διάμετρο 25 ΜΜ, πόρους διαστάσεων 
0,8 - 1,2 μΜ και τυπωμένα τετραγωνίδια (κάναβο) 

- πλαστικός σωλήνας για τη σύνδεση της αντλίας με τη θήκη του 
φίλτρου. 

Αναγκαία βοηθητικά εξαρτήματα: 

Μετρητής ροής, φορτιστής αντλίας, εξαρτήματα για την προσαρ¬ 
μογή του δειγματολήπτη πάνω στον εργαζόμενο. 

5. Τεχνικές προδιαγραφές για την πορεία της δειγματολη¬ 
ψίας: 

α. η παροχή του αέρα στο δειγματολήπτη ρυθμίζεται αρχικά σε 1 
1.Τ/ΜΙΝ με ανοχή ± 5% και πρέπει να διατηρείται σταθερή καθ’ 
όλη τη διάρκεια της δειγματοληψίας με απόκλιση από την αρχική 
τιμή όχι μεγαλύτερη από ± 10% 

β. η παραδεκτή ανοχή κατά τη μέτρηση του χρόνου δειγματολη¬ 
ψίας είναι ±2% 

γ. η άριστη φόρτιση των φίλτρων με ίνες, που επικάθονται κατά 


τη διάρκεια της δειγματοληψίας, κυμαίνεται μεταξύ 100 και 400 
ινών ανά ΜΜ* επιφάνειας φίλτρου 

6. η επικάθιση των ινών πάνω στο φίλτρο πρέπει να γίνεται με τη 
μεγαλύτερη δυνατή ομοιογένεια. 

ε. κατά τη δειγματοληψία η θήκη του φίλτρου είναι στραμμένη 
προς τα κάτω. 

6. Προετοιμασία του φίλτρου κατά τη δειγματοληψία. 

Μετά το πέρας της δειγματοληψίας το φίλτρο εξάγεται από τη 
θήκη, τοποθετείται, κατά προτίμηση ολόκληρο, πάνω σε αντικειμε- 
νοφόρο μικροσκοπίου και διαφανοποιείται με τη μέθοδο «ακετόνης - 
τριοξεικής γλυκερίνης (ΤΚΙΑ0ΕΤΙΝ). Στη συνέχεια το φίλτρο καλύ¬ 
πτεται με υάλινη καλυπτρίδα και εξετάζεται σε κατάλληλο διοπτρικό 
μικροσκόπιο για τη μέτρηση των ινών αμιιάντου που επικάθησαν 
επάνω του. 

7. Τεχνικά χαρακτηριστικά του διοπτρικού μικροσκοπίου: 

- φωτισμός ΚΟΕΗΕΕΚ 

- η διάτιαξη που βρίσκεται κάτω από την τράπεζα του μικροσκοπίου 
πρέπει να περιλαμβάνει έναν συμπυκνωτή τύπου ΑΒΒΕ ή «χχρωμα- 
τικό συμπυκνωτή «αντίθεσης φάσης (ΡΗΑ5Ε - 0ΟΝΤΚΑ5Τ), ενσω¬ 
ματωμένο μέσα σε διάτιαξη εστίασης και κέντρωσης. Η κεντροθέ- 
τηση της «αντίθετης φάσης πρέπει να είναι «ανεξάρτητη από το μηχα¬ 
νισμό κεντροθέτησης του συμπυκνωτή 

- ισοεστιακός αχρωματικός «αντικειμενικός φακός θετικής «αντίθε¬ 
της φάσης με μεγέθυνση 40χ με αριθμητικό «άνοιγμα μεταξύ 0,65 
και 0,70 και δακτυλιακή απορρόφηση φάσης μεταξύ 65 και 85% 

- αντισταθμιστικοί προσοφθιάλμιοι με μεγέθυνση 12,5 χ. Τουλάχι¬ 
στον ένιας από τους φιακούς αυτούς πρέπει να μπορεί να δεχθεί δίκτυο 
σταυρονημάτων (ΟΚΑΤΙΟυίΕ) και να είναι δυνατό να εστυάζεται 

- κυκλικό δίκτυο σταυρονημάτων τύπου «\4'ΑΕΤΟΝ - ΒΕ0ΚΕΤΤ» 
για προσοφθιάλμιο, με φαινομένη διάμετρο στο επίπεδο του «αντικει¬ 
μένου 100 μΜ ± 2 μΜ, ότοιν χρησιμοποιούνται ο «αντικειμενικός 
και ο προσοφθιάλμιος που προδιαγράφονται. Η φαινομένη διάμετρος 
ελέγχεται με τη βοήθεια μικρομέτρου που τοποθετείτιαι πιάνω στην 
τράπεζα του μικροσκοπίου. 

8. Η εγκατάσταση του μικροσκοπίου γίνεται σύμφωνα με τις οδη¬ 
γίες του κατασκευαστή και το όριο «ανίχνευσης ελέγχεται με μία κα- 
τάλληλη «πρότυπη «αντικειμενοφόρο «αντίθεσης φάσης». Πληροφορίες 
σχετικά με τον έλεγχο του ορίου «ανίχνευσης, ο οποίος πρέπει να γίνε¬ 
ται στην αρχή κάθε ημέριας χρήσης του μικροσκοπίου, δίδονται από 
το Κέντρο Υγιεινής και Ασφιάλειιας της Εργασ’κας του Υπουργείου 
Εργασίιας. 

9. Τεχνικές προδιαγραφές για τη μέτρηση των ινών αμιάντου στο 
μικροσκόπιο: 

α) ως απαριθμήσιμη ίνα θεωρείται κάθε σωματίδιο ινώδους μορ¬ 
φής με τις προδιαγραφόμενες στο άρθρο 3 π«αρ. 1, δεύτερο εδάφιο, 
διαστάσεις, που δεν εφάπτεται με άλλο σωματίδιο του οποίου η μεγί¬ 
στη διάμετρος είναι μεγαλύτερη από 3μΜ 

β) κάθε απαριθμήσιμη ίνα της οποίιας και τα δύο «άκρα βρίσκονται 
μέσα στην κυκλική επιφάνεια (πεδίο) του δικτύου σταυρονημάτων 
απαριθμείται ως μία ίνα, ενώ <χν μόνο το ένα «άκρο της βρίσκεται 
μέσα στο πεδίο του δικτύου υπολογίζεται ως μισή ίνα 

γ) τα πεδία σταυρονημάτων που χρησιμοποιούνται για τη μέ¬ 
τρηση των ινών επιλέγονται τυχαία πιάνω στην εκτεθειμένη επιφά¬ 
νεια του φίλτρου 

δ) έν«χς σωρός (συσσωμάτωμα) ινών που σε ένα ή περισσότερα ση¬ 
μεία του μήκους του φαίνεται συμπαγής και αδιαίρετος, ενώ σε άλλα 
σημεία διασπάται σε χωριστά τμήματα (διχασμένη ή σχισμένη ίνα), 
απαριθμείται ως μία ίνα αν ανταποκρίνεται στις διαστάσεις του άρ¬ 
θρου 3, παρ. 1 δεύτερο εδάφιο, και στην απαίτηση της π«*ρ. α παρα- 
πιάνω. Η διάμετρος που μετράται είναι η διάμετρος του συμπ«*γούς 
και όχι του σχισμένου τμήματος 

ε) σε κάθε άλλο σωρό ινών όπου μεμονωμένες ίνες εφάπτονται με 
άλλες ή διασταυρώνονται μετιχξύ τους (δέσμη), η κάθε μία από αυτές 
απαριθμείται χωριστά, <*ν ξεχωρίζει αρκετά, ώστε να είναι δυνατό να 
προσδιορισθεί ότι «χνταποκρίνεται στις διαστάσεις του άρθρου 3 παρ. 
1, δεύτερο εδάφιο και στην απαίτηση της παρ. α' παραπιάνω. 

Αν δε διακρίνονται μεμονωμένες ίνες που να «χνταποκρίνονται στις 
διατιάξεις αυτές όλη η δέσμη θεωρείται ως μία απαριθμήσιμη ίνα, 
εφόσον ως σύνολο «χνταποκρίνεται στις απαιτήσεις των διατάξεων 
του άρθρου 3 παρ. 1, δεύτερο εδάφιο και της παραπιάνω παραγρά¬ 
φου α’ 

στ) αν περισσότερο από το ένα όγδοο της επιφάνειας του δικτύου 

σταυρονημάτων καλύπτεται από σωρό ινών και/ή σωματιδίων το 
πεδίο αυτό απορρίπτεται και πρέπει να επιλεγεί ένα άλλο πεδίο για 
μέτρηση 

ζ) πρέπει να μετρηθούν 100 ίνες σε 20 τουλάχιστον πεδία σταυρο¬ 
νημάτων ή πρέπει να εξετασθούν 100 πεδία σταυρονημάτων. 

10. Υπολογισμός συγκέντρωσης αμιάντου στον αέρα: 

Υπολογίζεται αρχικά ο μέσος αριθμός ινών ανά πεδίο σταυρονη¬ 
μάτων διαιρώντας τον αριθμό των ινών που μετρήθηκαν με τον 
αριθμό των πεδίων που εξετάσθηκαν. Η επίδραση στιγμάτων του 
φίλτρου ή ρύπανσης στην καταμέτρηση των ινών πρέπει να είναι μι¬ 
κρότερη από 3 ίνες ανά 100 πεδία σταυρονημάτων και πρέπει να 
ελέγχεται με χρήση παρθένων φίλτρων. 

Η συγκέντρωση του αμιάντου στον αέρα σε ίνες ανά ογπ 3 , υπολογί¬ 
ζεται από τον παρακάτω τόπο: 

Συγκέντρωση στον αέρα= 

(αριθ. ινών ανά πεδίο σταυρονημάτων) X (εκτεθειμένη επιφάνεια φίλτρου) 
(επιφάνεια δικτύου σταυρονημάτων) X (όγκος αέρα που συλλέχθηκε σε ογπ 3 ) 


ΠΑΡΑΡΤΗΜΑ II 

Πρακτικές συστάσεις για την ιατρική παρακολούθηση 
των εργαζομένων η οποία αναφέρεται στο άρθρο 9 παρ. 1 

1. Σύμφωνα με τις σημερινές γνώσεις μας η έκθεση σε ίνες αμιά¬ 
ντου μπορεί να προκαλέσει τις ακόλουθες παθήσεις: 

- αμιάντωση 

- μεσοθηλίωμα 

- καρκίνο του πνεύμονα 

- καρκίνο του γαστρεντερικού συστήματος. 

2. Ο ιατρός εργασίας που είναι υπεύθυνος για την ιατρική παρα¬ 
κολούθηση των εργαζομένων που εκτίθενται στον αμίαντο πρέπει να 
γνωρίζει τις συνθήκες και τις περιστάσεις κάτω από τις οποίες πραγ¬ 
ματοποιήθηκε η έκθεση κάθε εργαζόμενου. 

3. Η κλινική παρακολούθηση των εργαζομένων πρέπει να γίνεται 
σύμφωνα με τις αρχές και την πρακτική της ιατρικής της εργασίας. 
Πρέπει να περιλαμβάνει τουλάχιστον τα ακόλουθα μέτρα: 

- κατάρτιση του ιατρικού και επαγγελματικού ιστορικού του εργα¬ 
ζομένου 

- προσωπική συνέντευξη 

- κλινική εξέταση του θώρακα 


- εξέταση της αναπνευστικής λειτουργίοις. 

Είναι επιθυμητή η διενέργεια και άλλων εξετάσεων, στις οποίες 
περιλαμβάνονται (ακτινογραφία θώρακα συνήθων διαστάσεων, κα¬ 
θώς και εργαστηριακές αναλύσεις όπως η κυτταρολογική εξέταση 
των πτυέλων. Οι εξετάσεις αυτές πρέπει να αποφασίζονται για κάθε 
εργαζόμενο που παρακολουθείται ιατρικά, σύμφωνα με τις πιο πρό¬ 
σφατες γνώσεις που αποκτώνται στον τομέα της ιατρικής της εργα¬ 
σίας. 

Στον Υπουργό Εργασίας αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 11 Φεβρουάριου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦ/ΡΓΟΣ ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Γ. ΠΑΠΑΝΤΩΝΙΟΥ Γ. ΓΕΝΝΗΜΑΤΑΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦ ΑΝ. ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ 

I. ΦΛΩΡΟΣ Κ. ΠΑΠΑΝΑΓΙΩΤΟΥ 

-♦- 

ΑΝΑΚΟΙΝΩΣΕΙΣ 


Αριθ. ΕΝΥ Φ 0544/3424 (3) 

Ανακοίνωση για τη θέση σε ισχύ της Συμφωνίας αμυντικής συνεργα¬ 
σίας Ελλάδας - Ισπανίας (Μαδρίτη 7.2.85). 

Ο ΥΠΟΥΡΓΟΣ ΕΞΩΤΕΡΙΚΟΝ 

Το Υπουργείο Εξωτερικών ανακοινώνει ότι η Συμφωνία αμυντι¬ 
κής συνεργασίας μεταξύ της Ελληνικής Δημοκρατίας και του Βασι¬ 
λείου της Ισπανίας που υπογράφηκε στη Μαδρίτη στις 7 Φεβρουά¬ 
ριου 1985 και κυρώθηκε με το 1670/1986 Νόμο που δημοσιεύ- 
θηκε στο αριθ. 20ό φύλλο της Εφημερίδας της Κυβερνήσεως τεύχος 
Α' της 29ης Δεκεμβρίου 1986, τέθηκε σε ισχύ, σύμφωνα με τη διά¬ 
ταξη του άρθρου 11 αυτής, την 9η Φεβρουάριου 1987. 

Αθήνα, 10 Φεβρουάριου 1988 
Με εντολή Υπουργού 
Ο Προϊστάμενος 

της Ειδικής Νομικής Υπηρεσίας κ.α.α. 

ΘΕΟΔΩΡΟΣ ΧΑΛΚΙΟΠΟΥΛΟΣ 

Ειδικός Νομικός Σύμβουλος Β’ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




